**Kruizas į Helsinkį ir ne tik...**

 **Kelionės data – 2020 m. liepos 17-19 d.**

**Kelionės kaina -105 Eur/asmeniui (plaukiant keturvietėje kajutėje), 135 Eur plaukiant dvivietėje kajutėje**

**1 diena**

Ryte išvykstame iš Utenos. Aplankome **Kirkilų apžvalgos bokštą** Biržų rajone. Kirkilų ežerynas – unikalus kraštovaizdžio elementas, vienintelis toks Baltijos šalyse. Apžvalgos bokštas primena milžinišką kanoją. Pasikelsime į apžvalgos bokštą ir pamatysime nuostabias šio krašto apylinkes.

Toliau keliaujame į **Latvijos nacionalinį botanikos sodą**, esantį Salaspilyje. Botanikos sodas 129 ha plote yra sukaupęs vieną iš turtingiausių gyvų augalų kolekcijų šiaurės rytų Europoje. Oranžerijoje lankytojams atvertos 4 salės: Sukulentų, Šiltoji subtropikų, Vėsioji subtropikų ir Tropikų salės. Kiekvienais metais kolekcijos papildomos augalais, išaugintais iš sėklų ir daigų, kurie gauti per tarptautinius sėklų mainus. Šiuo metu yra apie 2100 augalų rūšių iš visų žemynų, išskyrus Antarktidą.

Atvykstame į Latvijos sostinę - **Rygą**. Apžvalginė ekskursija autobusu ir pėsčiomis. Apžvalginė ekskursija po senamiestį: Rygos pilis ir gynybinė siena, „Trijų brolių“ namai, Domo katedra, Rotušės aikštė, kurioje atstatytas puošniausias Rygos pastatas „Juodagalvių“ gildijos namai, Šv.Petro bažnyčia, laisvės paminklas, didžioji ir mažoji miesto gildijos, „namas su katinu“, senamiesčio gatvelių labirintai... Keliaujame į Rygos uostą, iš čia 16:30 val. kruiziniu laivu išplaukiame į Suomijos sostinę Helsinkį. Kelte Jūsų lauks įvairios pramogos: karaoke, gyva muzika, diskoteka, vakaro šou programa, daugybė parduotuvių, kavinės ir kt.

Nakvynė laivo kajutėse.

**2 diena**

Ryte 11:00 val. atplaukiame į **Helsinkį**. Apžvalginė ekskursija autobusu ir pėsčiomis. **Helsinkyje pamatysime:** Uspenskio soborą; jachtų prieplauką; Senato aikštę, kurioje yra senatas, universitetas, universiteto biblioteka, miesto katedra, paminklas imperatoriui Aleksandrui II, Rotušė, prezidento rūmai; Esplanadą – mėgstamiausią helsinkiečių pasivaikščiojimo vietą; Šiaurinę krantinę, nuo kurios atsiveria vaizdas į Helsinkio archipelago salas; Maršalo Manerheimo prospektą su žymiais pastatais: [Suomijos](https://www.gruda.lt/keliones-i-suomija) parlamento rūmus, Kiasmos meno muziejų, garsaus XXa. suomių architekto Alvaro Alto sukurtus „Finliandija“ rūmus, Operos rūmus, unikalią granitinėje uoloje iškaltą Tempeliaukio bažnyčią, originalų paminklą suomių muzikos genijui – J.Sibelijui. 16:00 val. išplauksime į Rygą. Jūsų lauks įvairios pramogos: karaoke, gyva muzika, diskoteka, vakaro šou programa, daugybė parduotuvių, kavinės ir kt.

Nakvynė laivo kajutėse.

**3 diena**

Ryte 11:00 val. atplaukiame į Rygą. Keliaujame į Latvijos jūros kurortą - **Jūrmalą**. Apžvalginė ekskursija autobusu ir pėsčiomis. Pasivaikščiosime pagrindine ir gyviausia vieta kurorte - **Jomas gatve. Laisvas laikas prie jūros.** Kelionė per Latviją. Vakare sugrįžtame į Uteną.

***Į KELIONĖS KAINĄ ĮSKAIČIUOTA:***

* **Autobuso nuoma;**
* Vadovo - gido paslaugos;
* 2 nakvynės B klasės keturvietėse kelto kajutėse;
* Ekskursinė programa ir lankomų objektų bilietai.

***Į KELIONĖS KAINĄ NEĮSKAIČIUOTA:***

* Vaikams iki 18 metų švediško stalo 1 pusryčiai 8 Eur, o 1 vakarienė - 18 Eur;
* Suaugusiems švediško stalo 1 pusryčiai 13 Eur, o 1 vakarienė - 39 Eur;
* Kelionės medicininių išlaidų draudimas. Rekomenduojama pasidaryti Europos sveikatos draudimo kortelę, kurią nemokamai išduoda Teritorinės Ligonių kasos.

***REIKALINGI DOKUMENTAI:***Lietuvos Respublikos pasas arba asmens tapatybės kortelė, galiojančios ne trumpiau kaip 3 mėnesius, skaičiuojant nuo kelionės pabaigos dienos.

Organizatoriai pasilieka teisę iš dalies keisti ir/ar papildyti programą.